  Майя Бывальцева Удмуртиын улӥсьёс коронавирусэн герӟаськем ужпумъёсъя юанъёссэс табере 122 вакчи номеръя сётыны быгатозы. Со сярысь улосвыл тӧролэн но кивалтэтлэн пресс-службазы ивортӥз. Элькунысь огъя колл-центре вакчи номеръя жингыртыса, коноравирус инфекцияя визь-кенеш басьтыны, эмчиез доре ӧтьыны, эмчи доры приёме гожтӥськыны, эмъяськоннилэн ужан дырез сярысь тодыны, эмъяськонниослэн ужамзы пумысен ӝожтӥськон кельтыны, озьы ик МФЦ-ын кун юрттӥськет сётон сярысь ивортодэт басьтыны луоз. Азьланяз та номеръя больничной дорысь потатэк лэсьтыны, рецептъя эмъюм вайыны гожтӥськыны, ӧнерчилэсь нырысь-валысь визь-кенеш басьтыны но коронавирусэн герӟаськем трос мукет юанъёсты сэрттыны-пертчыны луоз Ярослав Семёнов, Удмуртиысь кивалтэтлэн тӧроезТуннэ колл-центрын 28 операторъёс ужало. Соос доры толэзьлы быдэ 20 сюрс пала жингыртонъёс вуо. 1-тӥ толсурысен 122 номеръя ӟырдыт линилэн ужан дырез кузьгес каремын: табере жингыртонъёсты ужан нуналъёсы 8 часысен 19 часозь но кӧснуналъёсы 8 часысен 14 часозь куто. Вакчи номере мобильной но стационарной телефонъёсысь дунтэк жингыртыны луэ.  Тодэ вайытом, Удмуртиын коронавирус инфекциен висисьёслы психологи юрттэт сётонэз но радъязы.  Тегъёс: Мерлык Ижкар Удмуртия коронавирус тазалыкезутён ЯрославСемёнов  